
Esselamu alejkum. Zanima me da li ***[dova](https://pitajucene.com/search/dova/questions/ "Pretraži pitanja o dovama")*** može izmeniti sudbinu? Pročitala sam na više mesta da tako piše.


* 
* 
* 
* 
* 
* 
* 

 
Dova i mjenjanje sudbine

Alejkumusselam. Bilježe Tirmizi i Hakim u hadisu kojeg prenosi Selman, radijallahu anhu, da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: “Ne odbija ***[kader](https://pitajucene.com/search/kader/questions/ "Pretraži pitanja o kaderu")*** (ono što je određeno) osim ***[dova](https://pitajucene.com/search/dova/questions/ "Pretraži pitanja o dovama")***, niti produžuje život osim dobročinstvo”. Tirmizi i Albani ga ocjenjuju dobrim iako u senedu hadisa ima slabosti i bliže je da je slab. S tim da ovaj ***[hadis](https://pitajucene.com/search/Hadis/questions/ "Pretraži pitanja o hadisima")*** potvrđuje ono što prenosi Abdullah ibn Omer, radijallahu anhuma, da je Poslanik, sallallahu alejhi ve sellem, rekao: “Zaista dova koristi u onome što se desilo i u onome što se nije desilo, pa je na vama Allahovi robovi da dovite”. Bilježi ga Hakim a Albani ga ocjenjuje dobrim.


Prema tome, na osnovu ovih hadisa nema smetnje da čovjek dovi kako bi promijenio sudbinu. S tim da napomenemo da se pod mijenjanjem sudbine ovde misli na to da je Allah, dželle še’nuhu, odredio da će neka osoba doviti i da će se tom dovom promijeniti ono što on misli da mu je sudbina a ne da će on bukvalno sa dovom promijeniti ono što je već određeno. Ve billahi tevfik.


Na pitanje odgovorio: dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice <http://www.n-um.com>


